CELEX: 32018R0221
Language: mt
Date: 2018-02-15 00:00:00
Title: Regolament tal-Kummissjoni (UE) 2018/221 tal-15 ta' Frar 2018 li jemenda r-Regolament (KE) Nru 999/2001 tal-Parlament Ewropew u tal-Kunsill u r-Regolament (KE) Nru 882/2004 tal-Parlament Ewropew u tal-Kunsill fir-rigward tar-referenza tal-Unjoni Ewropea għall-enċefalopatiji sponġiformi trażmissibbli (Test b'rilevanza għaż-ŻEE. )

16.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 43/6
            
         REGOLAMENT TAL-KUMMISSJONI (UE) 2018/221
   tal-15 ta' Frar 2018
   li jemenda r-Regolament (KE) Nru 999/2001 tal-Parlament Ewropew u tal-Kunsill u r-Regolament (KE) Nru 882/2004 tal-Parlament Ewropew u tal-Kunsill fir-rigward tar-referenza tal-Unjoni Ewropea għall-enċefalopatiji sponġiformi trażmissibbli
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta' Mejju 2001 li jistabbilixxi regoli għall-prevenzjoni, kontroll u eradikazzjoni ta' ċerti enċefalopatiji sponġiformi li jinxterdu (1), u partikolarment l-Artikolu 23a(m) tiegħu,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi dwar l-għalf u l-ikel, mas-saħħa u mar-regoli dwar il-welfare tal-annimali (2), b'mod partikolari l-Artikolu 32(5) tiegħu,
   Billi:
   
               (1)
            
            
               Ir-Regolament (KE) Nru 882/2004 jistabbilixxi l-kompiti, id-dmirijiet u r-rekwiżiti ġenerali għal-laboratorji ta' referenza tal-Unjoni Ewropea (UE) għall-ikel u l-għalf u għas-saħħa tal-annimali. Il-laboratorji ta' referenza tal-UE magħżula huma elenkati fl-Anness VII ta' dak ir-Regolament, inkluż dak li hu responsabbli għall-enċefalopatiji sponġiformi trażmissibbli (TSEs).
            
         
               (2)
            
            
               Ir-Regolament (KE) Nru 999/2001 jistabbilixxi l-laboratorju ta' referenza tal-UE għat-TSEs u l-kompiti speċifiċi tiegħu.
            
         
               (3)
            
            
               L-għażla tal-laboratorju ta' referenza tal-UE għat-TSEs, li bħalissa jinsab fir-Renju Unit, se tispiċċa fil-31 ta' Diċembru 2018 b'konsegwenza tan-notifika li għamel ir-Renju Unit skont l-Artikolu 50 tat-Trattat dwar l-Unjoni Ewropea.
            
         
               (4)
            
            
               Jinħtieġ li jkun hemm laboratorju ta' referenza tal-UE għat-TSEs sabiex jiġu żgurati l-kwalità għolja u l-affidabbiltà tal-metodi dijanjostiċi għat-TSEs kif ukoll l-applikazzjoni uniformi tagħhom madwar l-Unjoni. Għaldaqstant, fid-29 ta' Mejju 2017, il-Kummissjoni ħarġet sejħa għall-applikazzjonijiet biex jintgħażel laboratorju ta' referenza tal-UE għat-TSEs. Wara li titlesta l-proċedura tal-għażla, il-konsorzju magħżul — jiġifieri dak magħmul mill-Istituto Zooprofilatticoo Sperimentale del Piemonte Liguria e della Valle d'Aosta (IZSPLVA) u mill-Istituto Superiore di Sanità (ISS) — li se jitmexxa mill-ewwel istituzzjoni msemmija, għandu jinħatar bħala l-laboratorju ta' referenza tal-UE għat-TSEs.
            
         
               (5)
            
            
               Għalhekk, jenħtieġ li r-Regolament (KE) Nru 999/2001 u r-Regolament (KE) Nru 882/2004 jiġu emendati skont dan.
            
         
               (6)
            
            
               Sabiex ma jkunx hemm tfixkil tal-attivitajiet tal-laboratorju ta' referenza tal-UE għat-TSEs u sabiex il-laboratorju ta' referenza tal-UE l-ġdid ikollu biżżejjed ħin biex isir operattiv bis-sħiħ, jixraq li l-miżuri stipulati f'dan ir-Regolament jibdew japplikaw mill-1 ta' Jannar 2019.
            
         
               (7)
            
            
               Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Fil-Kapitolu B tal-Anness X tar-Regolament (KE) Nru 999/2001, il-punt 1 jinbidel b'dan li ġej:
   
      
                  “1.
               
               
                  Il-laboratorju ta' referenza tal-UE għat-TSEs huwa konsorzju magħmul mill-Istituto Zooprofilattico Sperimentale del Piemonte Liguria e della Valle d'Aosta (IZSPLVA) u mill-Istituto Superiore di Sanità (ISS), immexxi minn IZSPLVA:
                  
                               
                           
                           
                              
                                          Istituto Zooprofilattico Sperimentale del Piemonte, Liguria e Valle d'Aosta (IZSPLVA)
                                       
                                    
                                          Via Bologna 148
                                       
                                    
                                          10154 Torino
                                       
                                    
                                          L-Italja
                                       
                                    
                        
                               
                           
                           
                              
                                          Istituto Superiore di Sanità (ISS)
                                       
                                    
                                          Viale Regina Elena 299
                                       
                                    
                                          00161 Roma
                                       
                                    
                                          L-Italja”.
                                       
                                    
                        
            
   Artikolu 2
   Fil-Parti I tal-Anness VII tar-Regolament (KE) Nru 882/2004, il-punt 13 jinbidel b'dan li ġej:
   
      
                  “13.
               
               
                  Laboratorju ta' referenza tal-UE għall-enċefalopatiji sponġiformi trażmissibbli (TSEs)
                  Il-laboratorju msemmi fil-punt 1 tal-Kapitolu B tal-Anness X tar-Regolament (KE) Nru 999/2001”.
               
            
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Jannar 2019.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta' Frar 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 147, 31.5.2001, p. 1.
   
      (2)  ĠU L 165, 30.4.2004, p. 1.